**Zalaszentgrót Város Önkormányzata Képviselő-testületének**

**...../2015. (VII. ...) önkormányzati rendelet-tervezete**

 **a közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 26/2013. (XI. 01.) önkormányzati rendelet módosításáról**

Zalaszentgrót Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján, a Magyarország Alaptörvénye 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 8. § (2) bekezdésében meghatározott feladatkörében eljárva a közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 26/2013. (XI. 01.) önkormányzati rendelet módosításáról a következőket rendeli el:

**1. §**

A közösségi együttélés alapvető szabályairól, valamint ezek elmulasztása, megszegése jogkövetkezményeiről szóló 26/2013. (XI. 01.) önkormányzati rendelet (a továbbiakban: Rendelet) 1. § (2) bekezdése helyébe a következő rendelkezés lép:

1. §

(2) A közösségi együttélés alapvető szabályainak elmulasztása, megszegése miatt - amennyiben az nem minősül bűncselekménynek vagy szabálysértésnek - cselekvőképes természetes személy, valamint jogi személy és jogi személyiséggel nem rendelkező szervezet vonható felelősségre.

**2. §**

A Rendelet 2. § (2) bekezdésében szereplő "- a fiatalkorú elkövető kivételével -" szövegrész hatályát veszti.

**3. §**

A Rendelet 2. § (3) bekezdése helyébe a következő rendelkezés lép:

2. §

(3) A közösségi együttélés alapvető szabályainak elmulasztása, megszegése miatti eljárás lefolytatására a Képviselő-testület által jelen rendeletben átruházott hatáskörben a jegyző jogosult. A jegyző közigazgatási bírságot kiszabó határozata ellen bírósági felülvizsgálat kezdeményezhető.

**4. §**

A Rendelet 3. § (2) bekezdése hatályát veszti.

**5. §**

A Rendelet 3. § (4) bekezdése helyébe a következő rendelkezés lép:

3. §

(4) A közigazgatási bírság kiszabása a cselekmény összes körülményének mérlegelése alapján kivételesen mellőzhető. A jogsértés határozatban való megállapítása és az elkövető felhívása a jogsértéstől való tartózkodásra azonban ez esetben is kötelező.

**6. §**

A Rendelet 3. § (8) bekezdése helyébe a következő rendelkezés lép:

3. §

(8) Az eljárás lefolytatása során a jelen rendeletben nem szabályozott kérdésekben a Ket. vonatkozó rendelkezései az irányadók.

**7. §**

E rendelet a kihirdetését követő napon lép hatályba és a hatályba lépését követő napon hatályát veszti.

 **Baracskai József**  **Dr. Simon Beáta**

 polgármester jegyző

A rendelet 2015. július .... napján kihirdetésre került.

 **Dr. Simon Beáta**

 jegyző